Ifis (syn Alektora)

Ifis alebo Ífis (starogr. Ἶφις – Ifis, ) je v gréckej mytológii syn a nástupca argejského kráľa Alektora.

Ifis bol vnuk kráľa Argu Anaxagora, patril teda do rodu Anaxagorovcov. Bol bratom hrdinu Kapanea a otcom syna EteoklaApollodoros, Bibliotheca, 3,6,3. a dcéry Euadny Apollodoros, Bibliotheca, 3,7,1.Pausanias, Periégésis tés Hellados, 2,18,5. 

Keď Oidipov syn Polyneikes prišiel do Argu žiadať o pomoc, aby sa mohol vrátiť do rodných Téb, odkiaľ bol vyhnaný svojím bratom Eteoklom, argejský kráľ Adrastos mu vyhovel a začal zhromažďovať vojvodcov a armádu. Všetci boli pripravení bojovať proti Tébam, jediný Amfiaraos, Erifylin manžel, odmietal ísť do vojny. Ako veštec vedel, že vojna neprinesie víťazstvo a že v nej zahynú všetci vojvodcovia – až na jedného. Bol to nakoniec Ifis, ktorý povedal Adrastovi, ako by sa dalo presvedčiť Amfiaraa k vstupu do vojny Siedmich proti Tébam.Apollodoros, Bibliotheca, 3,6,2.

Na návrh Ifida sa potom Polyneikes uchýlil k lesti a podplatil Erifylu drahocenným čarovným náhrdelníkom, ktorý dala bohyňa Afrodita pramatke rodu Harmónii, manželke kráľa Kadma. Za tento dar sa mu odmenila Erifylé tým, že svojho manžela Amfiaraa donútila ísť na vojenskú výpravu a on spolu s ďalšími piatimi vojvodcami v boji padol. Z vodcov nakoniec vojnu prežil jediný Adrastos.

Vzhľadom na to, Ifis prežil svoje deti, po jeho smrti sa nástupcom na argejskom tróne stal jeho synovec Sthenelos, syn brata Kapanea a jeho manželky Euadny, Ifidovej dcéry . 

 Referencie a bibliografia 

Kategória:Postavy gréckej mytológie